কিছু হলেই বলতো, দূতরাগোটা ছাড়া বিয়ে হয়েছেতো তাই এমন হচ্ছে৷ যাক সব দয়ালের ইচ্ছাকৃত ভাবেই হয়, সৃষ্টিকর্তার উপরে কারো হাত আছে বলে আমি মনে করিনা, তিনিই সর্বশক্তিমান তিনিই সকল ক্ষমতার অধিকারি৷ দূতরাগোটা নিয়ে বাসায় আসলাম, রান্না করার জন্য বাবুর্চি বাসায় এসে হাজির, বাবুর্চিকে রান্না করার জন্য সব বুঝিয়ে দিলাম৷ ২০০শ লোকের আয়োজন, দুপুর ২টার মধ্যেই বাবুর্চির সব রান্না শেষ, দুপুর ১টায় আমার নিমন্ত্রন করা লোক আসবে গরীবখানায় ডালভাত সেবা করতে, বরযাত্রী আসবে রাত ৮/৯টায়৷ বর (ছেলে) বাড়ি গোপালগঞ্জ, গোপালগঞ্জ থেকে যাত্রা দিয়ে ঢাকার মীরপুরে অবস্থান করবে কিছুক্ষণ, তারপর রাত ৮টায় রওনা দিবে নারায়নগঞ্জের উদ্দেশে৷ দুপুরে আমার এলাকার নিমন্ত্রন করা মানুষজন সেবা (খাওয়া) শেষ করে যাওয়ার পর বাবুর্চি বরযাত্রীদের সেবা (খাওয়া) করার রান্নার কাজ আরম্ভ করে দেয়৷